biswa921/hiwiki-latest-pages-articles-raw huggingface dataset:
काली चील

right|thumb|300px|आकाश में मंडराती हुई काली चील
काली चील (वैज्ञानिक नाम : Milvus migrans) मधयम आकार का एक शिकारी पक्षी है। यह एक्कीपित्रिडी (Accipitridae) कुल का पक्षी है और इस कुल का विश्व का सबसे अधिक पाया जाने वाला पक्षी है। वर्तमान में इनकी पूरे विश्व में संख्या ६० लाख होने का अनुमान है। 

श्रेणी:पक्षी
सेंट मैरीस फोरॉना चर्च एटूर

सेंट मैरीस फोरॉना चर्च एटूर(St. Mary's Forane Church Edoor) उत्तरी मालाबार के एक प्रसिद्ध मैरिएन तीर्थ-स्थल और सबसे पुराने चर्चोँ में से एक है। यह कण्णूर जिले के पूर्वी शहर इरिट्टी में स्थित है। यह तालाश्शेरी Archdiocese के सेंट मैरी के नाम पर स्थापित हुआ पहला चर्च है। यह इरिट्टी का मुख्य शहर से लगभग 6.5 किलोमीटर दूरी में स्थित है।

 बुनियादी जानकारी  
एटूर आसपास के क्षेत्रों के किसान समुदायों केलिए एक छोटा-सा बाज़ार है। यहाँ कण्णूर जिले के किसी भी हिस्से और केरल के अन्य भागों से सड़क मार्ग अच्छी तरह जुड़ा हुआ है। वास्तव में उस इलाके के आध्यात्मिक जीवन और सामाजिक विकास में इस चर्च का काफी प्रभाव है।

 इतिहास 
इतिहास इस पल्ली 1946 में स्थापित हुआ था। अपने प्रारंभिक दिनों में यह लैटिन कैथोलिक के कोष़िक्कोड Diocese के अधीन में था। उसके बाद यह सीरो-मालाबार कैथोलिक (Syro-Malabar Catholic) थालास्सेरी diocese के अधीन में आया। उन दिनों में पल्ली के सदस्य थे ईसाई लोग जो त्रावणकोर से यहाँ चले आए। 1970 में सबसे सुंदर नया चर्च बनाया गया था। यह अब भी केरल के सबसे खूबसूरत चर्चोँ में से एक है। इस चर्च के स्थापत्य सौंदर्य पर्यटकों को यहाँ आने केलिए आकर्षित करती है।

 स्थापत्य विशेषताओं

thumb|270px|सेंट मैरीस फोरॉना चर्च का अंदर भाग
यह चर्च गोल आकार में है और केंद्र में एक Dome है। इसका गोल-आकार के कारण अंदर बहुत विस्तृत है। इसका वेदी (altar) 2012 में पुनर्निर्मित किया गया था जो हमारे मन में एक स्वर्गीय अनुभूति पैदा करता है।

 अन्य विशेषताओं
यहाँ के मुख्य आकर्षण है माँ मैरी की उपस्थिति। यहाँ मदर मैरी की एक खूबसूरत प्रतिमा है जो कहीं और देख नहीं सकता। लोग उसे एटूरम्मा कहते हैं जिसका अर्थ है एटूर की माँ।
 इस चर्च की एक और विशेषता है क्रूस पर चढ़ाया यीशु की लकड़ी की मूर्ति। अन्य प्रतिभाओं से विभिन्न होकर यहाँ चार कीलों से क्रूस पर चढ़ाया गया यीशु को देख सकता है।
 Syro malabar के अधिकांश चर्चोँ से मदबहा (Altar) और हैक्कला (जगह जहाँ चर्च में लोग खड़े है) के बीच में पर्दा नहीं है।
 सेंट मैरी की 'फीस्ट' हमेशा जनवरी के पहले सप्ताह में आयोजित किया जाता है। अन्य धर्मों के लोग के सहित जिले के विभिन्न हिस्सों से लोग इस त्योहार मनाने को यहाँ आते हैं।
thumb|270px|सेंट मैरीस फोरॉना चर्च के 2012 के 'फीस्ट डे' की रात का दृश्य

संदर्भ

श्रेणी:केरल के गिरजाघर
बड़वा

बड़वाजागा और भाट इन तीनों जातियों को 'राव जी' और 'बड़वा जी' भी कहते हैं और  मुख्य रूप से राजस्थान मध्यप्रदेश, गुजरात, छत्तीसगढ़ आदि राज्यों में निवास करती है यह जाति गुर्जर क्षत्रियओ और जाट व अन्य प्रमुख समाज के वंशावली लेखन का कार्य करती है।

भारत में राजपूत और अन्य जातियों का इतिहास और उनकी वंशावली बड़वा द्वारा लिखी गयी, राजपूत में सभी वंश के अलग अलग बड़वा होते जो उनके खानदान का इतिहास लिखते हैं और उनके पास रखते हैं।राजपूत वंशावली बडवा सबसे उच्च कोटि के होते हैं। बड़वा केवल राजपूत राजवंश का ही वंश लेख करते हैं। बाकी अन्य जैसे भाट, जागा यह अन्य सभी क्षत्रिय वर्ण जातियों की वंशावली लेखन का काम करते है।

 तोमर/तंवर राजपूत के बड़वा 
तंवर बड़वा के गांवकरण सिंह तंवर द्वारा लिखित सामग्री
बड़वा जी का वास (सोंदड़) तहसील लालसोट जिला दौसा -गाँव तोमर वंश के जगा (वंशावली लेखक) श्री गोपी सिंह का निवास ग्राम है, इनके तीन पुत्र कुंवर मदन सिंह, कुंवर सरवन सिंह, कुंवर जुवराज सिंह हैं
देवी सिंह बड़वा-बत्तीसी के
आसलपुर गांव, जयपुर
जोबनेर, जयपुर
डाबला, सीकर
शाहपुरा के पास
अन्य राजपूत वंशो की वंशावली
दादिया, अजमेर
रायपुरिया, चित्तौड़गढ़
टोंकरा, नीमच
राजयास, भीलवाड़ा
 कनेई खुर्द अजमेर
 बनियाना (दौसा) 
 प्रतापगढ़, रायकी
 झड़ोल, सिंहपुरा, सगरेव, कोशीथल भीलवाड़ा
 तिलोली, पांढरू, चिताम्बा, नांदसा भीलवाड़ा
 काल्यास,खुटिया,आमली,कोटड़ी,भीलवाड़ा
 रायला,हमीरगढ़,बनेड़ा,बेमाली,गुलाबपुरा,देवली 
  भीलवाड़ा
 सूरजगढ़, सावंता,होगड़िया,गुर्जनिया,चित्तौड़गढ़
 एरा,मंगलवार,मोरवन,लेसवा,होगडिया,गंगरार
  निंबाहेड़ा,आकोला,भादसोड़ा,मंडपीय,चंदेरिया
 मुरडा,गोवलिया,देपुर,लापस्या,सरदारगढ़ राजसमंद

 सन्दर्भ 
अखिल भारतीय वंशावली संरक्षण एवं संवर्धन संस्थान, जयपुर
थर्माइट

right|thumb|300px|थर्माइट मिश्रण
सन् १८९५ में जर्मन वैज्ञानिक हांस गोल्डशिमट् (Hans Goldschmidt) ने क्रोमियम और मैंगनीज़ धातु बनाने के प्रयत्न मे एक मिश्रण खोज निकाला, जिसके द्वारा अनेक धातुओं के ऑक्साइडों का सरलता से अवकरण हो सकता था। ऐसे एक संमिश्रण को थर्माइट (Thermite) कहते हैं।

 परिचय 
ऐल्यूमिनियम द्वारा धातुओं के ऑक्साइड, सल्फाइड एवं क्लीराइड का अवकरण हो सकता है। इस क्रिया में उच्च ताप उत्पन्न होता है। इसमें धमाके का भय भी रहता है। गोल्डश्मिट ने अपने अनुसंधानों से ज्ञात किया कि धातु के ऑक्साइड और ऐल्यूमिनियम चूर्ण को मिश्रित कर अवकरण क्रिया को एक फ्यूज़ द्वारा प्रारंभ करना ठीक होगा। यह फ्यूज़ बेरियम पेराक्सॉइड (BaO2) अथवा मैग्नीशियम धातु को चिनगारी द्वारा जलाने से प्रारंभ हो सकता है। इस विधि से, जिसे ऐल्यूमिनोथर्मिक (aluminothermic) विधि कहते हैं, विशुद्ध धातु का निर्माण हो सकता है।

थर्माइट शब्द का प्रयोग ऐल्यूमिनियम चूर्ण और लौह ऑक्साइड (Fe3O4) के मिश्रण के लिये होता है। इस मिश्रण के द्वारा दहन करने से निम्नलिखित क्रिया होगी :

 8Al + 3Fe3O4 = 9Fe + 4Al2O3

इस क्रिया द्वारा लगभग २,५०० डिग्री सेंo ताप उत्पन्न होता है। स्थूल भार में लगभग ३ भाग ऐल्यूमिनियम और १० भाग लोह ऑक्साइड (Fe3O4) की क्रिया द्वारा ७ भाग इस्पात तैयार होता है।

थर्माइट क्रिया का उपयोग लौह और इस्पात को शुद्ध करने में भी हुआ है। यह संधान (welding) उद्योग में ही विशेषत: काम आती है। लोहे की छड़ों, या मशीन के टूटे भागों को, जोड़ने के लिये थर्माइट के चूर्ण को एक खुली मूषा में उनके ऊपर रखते हैं। मिश्रण को जलते मैग्नीशियम द्वारा चिनगारी लगाने पर द्रव लौह बनता है, जिसे जुड़नेवाले भागों के मध्य में प्रवाहित करते हैं, जिससे जोड़ का स्थान लौह से पूर्णतया भर जाता है। तत्पश्चात् जुड़े भाग को खराद आदि से खुरचकर चिकना कर लेते हैं। इस विधि से मशीनों के बड़े टुकड़े, जैसे रेल इंजन के फ्रेम, जहाजों के नोदक (propellers) आदि बहुत शीघ्र जुड़ जाते हैं। कभी कभी इस क्रिया द्वारा उत्पन्न उच्च ताप से ही पाइप आदि जोड़े जाते हैं। उपयोगिता के अनुसार आजकल अनेक प्रकार के थर्माइट मिश्रण बनते हैं। इनमें न्यून मात्रा में कुछ और धातुएँ, जैसे निकेल (Ni), मैंगनीज़ (Mn), फरोसिलिकॉन (ferrosilicon) आदि मिली रहती हैं। ऐसे थर्माइट का उपयोग विशेष प्रकार के औजारों को जोड़ने में होता है।

श्रेणी:वेल्डन
श्रेणी:एलुमिनियम
भारत का समुद्री इतिहास

thumb|300px|right|रोम का भारत के साथ समुद्री व्यापार (Periplus Maris Erythraei (1st century CE) के अनुसार)
भारत का समुद्री इतिहास ईसापूर्व तीसरी सहस्राब्दी से शुरू होता है जब सिन्धु घाटी के लोगों ने मेसोपोटामिया के साथ समुद्री व्यापार आरम्भ किया।

 इन्हें भी देखें
 भारतीय विज्ञान एवं प्रौद्योगिकी का इतिहास
 भारतीय कृषि का इतिहास
 भारत का विदेश व्यापार

 बाहरी कड़ियाँ
 Indian Ocean Trade Routes

श्रेणी:भारत
श्रेणी:भारत का इतिहास
कोलोन विश्वविद्यालय

कोलोन विश्वविद्यालय (जर्मन : Universität zu Köln) जर्मनी के कोलोन नगर में स्थित एक प्रसिद्ध विश्वविद्यालय है। यह यूरोप के सबसे पुराने विश्वविद्यालयों में से एक है। इसमें 38,000 विद्यार्थी एवं 4,000 परास्नातक है जो इसे जर्मनी का सबसे बड़ा विश्वविद्यालय बनाते हैं।
center|600px|thumb|कोलोन विश्वविद्यालय का मुख्य भवन (एडॉल्फ अबेल द्वारा १९३४ में निर्मित)

 बाहरी कड़ियाँ
कोलोन विश्वविद्यालय का जालघर
Cologne Digital Sanskrit Dictionaries

श्रेणी:जर्मनी के विश्वविद्यालय
शाही स्वीडिश विज्ञान अकादमी

right|thumb|300px|शाही स्वीडिश विज्ञान अकादमी का मुख्य भवन
शाही स्वीडिश विज्ञान अकादमी (Royal Swedish Academy of Sciences (RSAS)) या Kungliga Vetenskapsakademien (KVA) स्वीडेन की शाही अकादमियों में से एक है। यह एक स्वतंत्र, अशासकीय, वैज्ञानिक संस्थान है। यह विज्ञान (मुख्यतः प्राकृतिक विज्ञान तथा गणित) को प्रोत्साहन देने का कार्य करती है।

इस अकादमी की स्थापना २ जून १७३९ को हुई थी।

श्रेणी:राष्ट्रीय अकादमी
रंजीत होसकोटे

thumbnail|right|होसकोटे २०१२ में
रंजीत होसकोटे (जन्म: २० मार्च १९६९) एक भारतीय अंग्रेजी भाषा के कवि एवं लेखक और अनुवादक हैं। इनका जन्म मुंबई में हुआ।I, Lalla/ Songs of Kabir  Extracts from Ranjit Hoskote's I, Lalla and Arvind Krishna Mehrotra's Songs of Kabir in The Caravan.Lalla and Kabir, resurrected  Article by Nilanjana S. Roy, on Ranjit Hoskote's I, Lalla and Arvind Krishna Mehrotra's Songs of Kabir.

 कुछ प्रमुख कृतियाँ 
 ज़ोन्स ऑफ़ असाल्ट. (Rupa & Co., New Delhi 1991) ISBN 81-7167-063-6
 द कार्टोग्राफर्स एप्रेन्टिक. (Pundole Art Gallery, Mumbai 2000)
 The Sleepwalker’s Archive. (Single File, Mumbai 2001) REVIEW
 वैनिशिंग एक्ट्स : न्यू एंड सेलेक्टेड पोयम्स १९८५-२००५1. (Penguin Books India, New Delhi 2006) ISBN 0-14-306185-2 REVIEW 

 सन्दर्भ 

 बाहरी कड़ियाँ
 पोएट्री इन्टरनेशनल वेब पर कविताये 
 रंजीत होसकोटे की आठ कविताये 
 रंजीत होसकोटे का साक्षात्कार 
 द हिन्दू 
 हिंदुस्तान टाइम्स 

श्रेणी:कवि
श्रेणी:भारतीय साहित्य
श्रेणी:भारतीय साहित्यकार
श्रेणी:भारतीय अंग्रेज़ी लेखक
श्रेणी:जीवित लोग
-श्रेणी:मुंबई के लोग
श्रेणी:1969 में जन्मे लोग
ऐंफ़िबोल

right|thumb|300px|ऐम्फीबोल (हॉर्नब्लेंड
ऐंफ़िबोल (Amphibole) खनिजों के एक समूह का नाम है। इस वर्ग के खनिज पाइरॉक्सीन खनिजों (Pyroxene) के समानीय हैं। इनका रासायनिक संगठन तथा भौतिक गुण पाइरॉक्सीन खनिजों के समान हैं। फलस्वरूप पाइरॉक्सीन और ऐफ़िबोल खनिजों में भेद करना कठिन हो जाता है। दोनों वर्गो के प्रकाशीय गुण भिन्न-भिन्न होते हैं। इसी आधार पर अण्वीक्ष यंत्र की सहायता से उनमें भेद किया जाता है।

साधारणत: ऐंफ़िबोल खनिज लोहा, मैगनीशियम तथा कैल्सियम के सिलीकेट हैं। पर कुछ खनिजों में थोड़ा बहुत सोडा और ऐल्यूमिना भी विद्यमान रहता है। इस वर्ग का सबसे महत्वपूर्ण खनिज हार्नब्लेंड है। यह एकनत (मोनोक्लिनिक) समुदाय में स्फुटित होता है। यह बहुधा स्तंभीय (कॉलमनर) रूप में, किंतु कभी-कभी दानेदार अथवा रेशेदार रूप में भी, मिलता है। सतह काच की तरह चमकती है। रेशेदार रूप में भी, मिलता है। रेशेदार आकृति में उपलब्ध होने पर रेशे रेशम के समान दिखाई पड़ते हैं। इस खनिज में दो तड़कन तल होते हैं, जो समपार्श्व (प्रिज्म़) के कलकों के समांतर ५६ डिग्री और १२४ डिग्री के कोण पर रहते हैं। इनकी कठोरता ५ से ६ तक और आपेक्षिक घनत्व २.९ से ३.४ तक होता है।

ऐंफ़िबोल के खनिज आग्नेय और रूपांतरित (मेटामार्फ़िक) शिलाओं में पाए जाते हैं, जैसे डायोराइट, ऐंफ़ीबोलाइट, आदि शिलाओं में।

खनिज प्रजातियाँ

रासायनिक सूत्र
ऑर्थोक्रोम्बिक श्रेणी
 Anthophyllite (Mg,Fe)7Si8O22(OH)2
 Holmquistite Li2Mg3Al2Si8O22(OH)2
 Ferrogedrite Fe2+5Al4Si6O22(OH)2
मोनोक्लिनिक श्रेणी
 Tremolite  Ca2Mg5Si8O22(OH)2
 Actinolite  Ca2(Mg,Fe)5Si8O22(OH)2
 Cummingtonite Fe2Mg5Si8O22(OH)2
 Grunerite Fe7Si8O22(OH)2
 Hornblende  Ca2(Mg,Fe,Al)5(Al,Si)8O22(OH)2
 Glaucophane Na2(Mg,Fe)3Al2Si8O22(OH)2
 Riebeckite (or Crocidolite) Na2Fe2+3Fe3+2Si8O22(OH)2
 Arfvedsonite Na3Fe2+4Fe3+Si8O22(OH)2
 Richterite Na2Ca(Mg,Fe)5Si8O22(OH)2
 Pargasite NaCa2Mg3Fe2+Si6Al3O22(OH)2
 Winchite (CaNa)Mg4(Al,Fe3+)Si8O22(OH)2

वर्णन
एन्थोफिलाइट (Anthophyllite) occurs as brownish, fibrous or lamellar masses with hornblende in mica-schist at Kongsberg in Norway and some other localities. An aluminous related species is known as gedrite and a deep green Russian variety containing little iron as kupfferite.

हॉर्नब्लेण्ड (Hornblende) is an important constituent of many igneous rocks. It is also an important constituent of amphibolites formed by metamorphism of basalt.

श्रेणी:खनिज
पाइरॉक्सीन

right|thumb|300px|पाइरॉक्सीन का एक नमूना
पाइरॉक्सीन (Pyroxene) खनिजों का एक महत्वपूर्ण समूह है जो शैल-निर्माण करने वाले इनोसिलिकेट (inosilicate) होते हैं। ये बहुत सी आग्नेय एवं रूपान्तरित शैलों में पाये जाते हैं।

 परिचय 
खनिज विज्ञान में कुछ शैल (rocks) बनानेवाले खनिजों का रासायनिक संगठन लगभग एक सा हाता है और ये ऐंफिबोल (Amphibole) समूह के खनिजों से बहुत मिलते जुलते हैं। ऐंफिबोल और पाइरॉक्सीन समूह के खनिजों में विदलन, क्रिस्टलीय रूप इत्यादि में कुछ अंतर भी है। कुछ में सोडियम और पोटासियम के सिलिकेट भी पाए जाते हैं। फेल्सपार (feldspar) के बाद ये आग्नेय शैलों के सबसे अधिक मात्रा में पाए जानेवाले अवयव हैं। बैसाल्ट (Basalt), गैब्रो (Gabbro), डोलराइट इत्यादि पाइरॉक्सीन समूह से बने हैं। ये क्षारक गुणवाले पदार्थ हैं और इनके क्रिस्टल प्रिज़्मीय आकार के हाते हैं। इनका विदरण कोण ८७ डिग्री हाता है। रसायन की दृष्टि से: ये सभी प्राय: मेटासिलिकेट होते हैं। क्रिस्टलों की सममिति के आधार पर इनका तीन विभिन्न श्रेणियों में विभाजित किया गया है:

 समचतुर्भुजीय (orthorhombic) श्रेणी - इस श्रेणी के अंतर्गत एंस्टाइट (Enstite) (MgSiO3), ब्रॉंज़ाइट (Bronzite) ((Mg, Fe) Si O3) तथा हाईपर्स्थीन (Hypersthene) ((Fe, Mg) Si O3) आते हैं।
 एकनताक्ष (monoclinic) श्रेणी - इस श्रेणी के अंतर्गत डाइऑप्साइड, [Diopside, Ca Mg (Si O3)2]; वोलैस्टोनाइट, (Wollastonite, CaSiO3); औजाइट, [Augite, Ca (Mg, Fe)(Si O3)2 (Mg, Fe) Si O3]; जेडाइट, (Jadeite, NaAl (SiO3)2); क्लिनोएंस्टाटाइट (Clinoensatite, Mg SiO3) है।
 त्रिनताक्ष (triclinic) श्रेणी - इसके अंतर्गत रोडोनाइट, (rhodonite, MnSiO3); पाइरॉक्समैंगाइट, (Pyroxmangite, (Fe, Mn) SiO3); बस्टेमाइट, (Bustamite, (Ca, Mn) SiO3) है।

पाइरॉक्सीन के क्रिस्टल छोटे होते हैं तथा इनके सिरों पर दो फलक होते हैं। इनका रंग काला, हरा या भूरा, चमक अधात्विक, विदर शंखाभ, कठोरता पाँच से सात तक तथा आपेक्षिक घनत्व ३.२ से ३.५ तक होता है। कुछ समय पश्चात् इनकी चमक कम हो जाती है।

क्लीनोएंस्टाटाइट और एकनताक्ष मेटासिलिकेट उल्का में भी पाए गए हैं। मैग्नीशियम मेटासिलिकेट का निर्माण रसायनशालाओं में ही हो सका है। पाइरॉक्सीनवाली शिलाएँ अनेक देशों, जैसे तुर्की, तिब्वत, बर्मा और भारत में पाई जाती हैं। ये शिलाएँ सर्वप्रथम भारत ही मिली थीं। दक्षिण भारत में चेन्नै के निकट पल्लावरम में सरनोकाइट (Charnockite) की सुंदर पहाड़ियाँ हैं। जिस शैल में बृहपर्स्थीन होते हैं उसे 'चारनोकाइट' भी कहते हैं।

पाइरॉक्सीन खनिजों से बनी चट्टानों को पाइरॉक्सिनाइट (Pyroxenite) भी कहते हैं। ये शैल हॉर्नब्लेंडाइट से मिलते जुलते है, जिनमें प्रधानतया हार्नब्लेंड (hornblende) होते हैं।

श्रेणी:खनिज
द अनुपम खेर शो - कुछ भी हो सकता है

द अनुपम खेर शो - कुछ भी हो सकता है एक भारतीय संवाद कार्यक्रम है जो कलर्स टीवी पर प्रसारित होता है। कार्यक्रम की मेजबानी अनुपम खेर कृत है। कार्यक्रम के हर प्रकरण में अलग-अलग मुख्य अतिथियों को आमंत्रित किया जाता है।

 कार्यक्रम के बारे में
यह कार्यक्रम बॉलीवुड के उन प्रसिद्ध अदाकारों के जीवन से जुड़े प्रेरणाप्रद तथ्यों को उजागर करता है जो कठिन परिश्रम तथा आत्मबल में विश्वास रखते है। इस कार्यक्रम का आग़ाज शाहरुख खान नामक अभिनेता के आतिथ्य से हुआ था।

 आने वाले मेहमान 
 प्रकरण सं.  अतिथि  मूल प्रसारण तिथि  01  शाहरुख खान 06 जुलाई 2014 02 13 जुलाई 2014 03  महेश भट्ट और आलिया भट्ट  20 जुलाई 2014 04  कंगना राणावत  27 जुलाई 2014 05  नसीरुद्दीन शाह और ओम पुरी  03 अगस्त 2014 06  विद्या बालन  10 अगस्त 2014 07  कपिल शर्मा  17 अगस्त 2014 08  डेविड धवन और वरुण धवन  24 अगस्त 2014 09  सोनम कपूर और अर्जुन कपूर  31 अगस्त 2014 10  परिणीति चोपड़ा और आदित्य रॉय कपूर  07 सितम्बर 2014 11  युवराज सिंह  14 सितम्बर 2014 12  अक्षय कुमार  21 सितम्बर 2014

 सन्दर्भ 

 बाहरी कड़ियाँ
कलर्स टीवी के जालस्थल पर द अनुपम खेर शो - कुछ भी हो सकता है का आधिकारिक पृष्ठ

श्रेणी:कलर्स चैनल के कार्यक्रम
श्र:भारतीय टेलीविजन धारावाहिक
श्रेणी:भारतीय वास्तविकता टेलीविजन श्रृंखला
क्राइम पेट्रोल

क्राइम पॅट्रोल एक भारतीय टेलीविजन पर प्रसारित अपराध-श्रृंखला है जिसका विकास, लेखन और निर्देशन सुब्रामनियम एस० अय्यर ने सोनी एंटरटेनमेंट टेलीविजन इंडिया और सोनी एंटरटेनमेंट टेलीविजन एशिया के लिए किया है। श्रृंखला के रूप में भारत में होने वाले अपराध के मामलों को नाटकीय संस्करण में प्रस्तुत किया जाता है। श्रृंखला के सर्वप्रथम 9 मई 2003 को हरी झंडी दिखाई गई थी और यह सिलसिला अगले 3 सीज़न के लिए चलता रहा है। वर्तमान में अपराध पेट्रोल दस्तक शीर्षक सीज़न 4 में प्रसारित किया जा रहा है और अनूप सोनी द्वारा इसे पेश किया गया है। सीज़न 4 कुख्यात बेबी फ़लक मामले, 2012 दिल्ली सामूहिक बलात्कार मामले और 2013 मुंबई सामूहिक बलात्कार जैसे मामलों को प्रसारित किया गया है।

 धारावाहिक का मुख्य लक्ष्य 
इस धारावाहिक का आदर्श वाक्य है "अपराध किसी का भला नहीं करता" ("Crime never pays")। अनूप सोनी के अनुसार इस तरह के एक रियलिटी शो के पीछे मूल विचार लोगों के बीच में आपराधिक गतिविधियों से दर्शकों को जागरुक बनाने और कैसे उन्हें बताना कि कैसे वे खुद की रक्षा कर सकते हैं। यह वास्तविक जीवन के अपराध और घटनाओं का नाटकीय रूपांतर है और दिखाता है कि पुलिस मामलों को कैसे सुलझाती है।

 पसन्द 

दुनिया भर में अपराध के इस नाटकीय रूपान्तर को ज्यादातर पसन्द किया गया है। वर्तमान में अपराध पेट्रोल दस्तक इसके पिछले सीज़न की तुलना में अधिक लोकप्रिय हो गया है, हालांकि हाल ही में इसके उत्पादन और गुणवत्ता के लिए आलोचना की गई है और सीआईडी ​​जैसे काल्पनिक अपराध शो से कड़ी प्रतिस्पर्धा का सामना कर रहा है।

 अंतर्राष्ट्रीय प्रसारण 

क्राइम पॅट्रोल दस्तक अन्य भारतीय भाषाओं में डब किया गया है। पाकिस्तान में यह शो "जियो तेज" और "जियो कहानी" पर देखा गया है। क्राइम पॅट्रोल दस्तक का एक बंगाली संस्करण सेट इंडिया ही के चैनल सोनी आठ पर प्रसारित किया गया है।

 सन्दर्भ 

श्रेणी:सोनी टीवी के कार्यक्रम
श्रेणी:भारतीय टीवी कार्यक्रम
श्र:भारतीय टेलीविजन धारावाहिक
श्रेणी:भारतीय टेलीविजन धारावाहिक
श्रेणी:भारतीय अपराध धारावाहिक
चन्दौसी

चन्दौसी (Chandausi) भारत के उत्तर प्रदेश राज्य के सम्भल ज़िले में स्थित एक नगर है। इसको पुराने समय में चाँदसी नगरी के नाम से जाना जाता है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण 
चन्दौसी दिल्ली से लगभग १४० किमी पूर्व में तथा मुरादाबाद नगर से ४० किमी दक्षिण में स्थित प्रसिद्ध व्यापारिक मंडी है। अलीगढ़, खैर, मेरठ, बरेली, नैनीताल और सहारनपुर के बीच में स्थित होने के कारण इस मंडी का केंद्रीय महत्व है। सड़कों और रेलों का प्रसिद्ध जंकशन है। यहाँ भारत का प्रसिद्ध टेर्निंग काॅलेज हैं जो रेलवे स्टेशन के निकट स्थित है।  गेहूँ, चावल, मक्का, सरसों, जौ ताथ नमक का व्यापार होता है। चंदौसी का घी शुद्धता के लिये उत्तरी भारत में प्रसिद्ध है। कपास से विनौला निकालने की मशीनें भी यहाँ हैं। यहाँ से कपास, सन, पटुआ, चीनी और पत्थर बाहर भेजा जाता है। इसके समीप जलविद्युत् केंद्र है।यहाँ गणेश चौथ का मेला लगता है और ये मुंबई के बाद यहाँ लगता है। देश की सर्वप्रथम स्वचालित मूर्तियां झांकी यहीं प्रस्तुत की जाती हैं। भारत में चंदौसी के गणेश मेला का द्वितीय स्थान है। यहां मिंट आयल का बड़ा काम होता है । चंदौसी के पास आटा गांव स्थान पर पश्चिम उत्तर प्रदेश का मॉल तैयार हुआ है।

 इन्हें भी देखें 
 सम्भल ज़िला
 चन्दौसी रेलवे स्टेशन

 बाहरी कड़ियाँ
 नगरपालिका परिषद चन्दौसी का जालघर
 चन्दौसी

 सन्दर्भ रामनाथ 

श्रेणी:सम्भल ज़िला
श्रेणी:उत्तर प्रदेश के नगर
श्रेणी:सम्भल ज़िले के नगर
*
महेंद्र कुमार

thumb|right|250px|महेंद्र कुमार
महेंद्र कुमार हिन्दू संगठन बजरंग दल, कर्नाटक राज्य के संयोजक हैं।

१५ सितंबर २००८ में कर्नाटक के विभिन्न भागों में चर्चों और प्रार्थनास्थलों पर हुए हमलों के सिलसिले में पुलिस ने राज्य के बजरंग दल के संयोजक महेंद्र कुमार को गिरफ्तार किया था।

 इन्हें भी देखें
 बजरंग दल
 :en:2008 attacks on Christians in southern Karnataka

 सन्दर्भ 

श्रेणी:जीवित लोग
श्रेणी:संघ परिवार के नेता
श्रेणी:हिन्दुत्व
श्रेणी:कर्नाटक के लोग
श्रेणी:हिन्दू नेता
श्रेणी:२०२० में निधन
तिलोत्तमा

right|thumb|300px|तिलोत्तमा को पाने के लिये आपस में लड़ते राक्षस सुन्द और उपसुन्द
तिलोत्तमा एक प्रसिद्ध अप्सरा का नाम है।

तिलोत्तमा कश्यप और अरिष्टा की कन्या जो पूर्वजन्म में ब्राह्मणी थी और जिसे असमय स्नान करने के अपराध में अप्सरा होने का शाप मिला था। एक दूसरी कथा के अनुसार यह कुब्जा नामक स्त्री थी जिसने अपनी तपस्या से वैकुंठ पद प्राप्त किया। उस समय सुंद और उपसुंद नामक राक्षसों का अत्याचार बहुत बढ़ गया था इसलिये उनके संहार के लिए ब्रह्मा ने विश्व की उत्तम वस्तुओं से तिल-तिल सौंदर्य लेकर इस अपूर्व सुंदरी की रचना की (इसी से तिलोत्तमा नाम पड़ा)। उसे देखते ही दोनों राक्षस उसे पाने के लिये आपस में लड़ने लगे और दोनों एक दूसरे द्वारा मारे गए। 

श्रेणी:अप्सरा
कुटज

right|thumb|300px|कुटज का फूल
कुटज (वानस्पतिक नाम : Wrightia antidysenterica) एक पादप है। इसके पौधे चार फुट से १० फुट तक ऊँचे तथा छाल आधे इंच तक मोटी होती है। पत्ते चार इंच से आठ इंच तक लंबे, शाखा पर आमने-सामने लगते हैं। फूल गुच्छेदार, श्वेत रंग के तथा फलियाँ एक से दो फुट तक लंबी और चौथाई इंच मोटी, इंच मोटी, दो-दो एक साथ जुड़ी, लाल रंग की होती हैं। इनके भीतर बीज कच्चे रहने पर हरे और पकने पर जौ के रंग के होते हैं। इनकी आकृति भी बहुत कुछ जौ की सी होती है, परंतु ये जौ से लगभग ड्योढ़े बड़े होते हैं।
[हिंदी साहित्य में]
में आचार्य हजारी प्रसाद द्विवेदी जी ने
"कुटज" निबंध लिख कर इसका विविध वर्णन किया है 

कुटज की फली के बीज का नाम इंद्रजौ या इंद्रयव है। संस्कृत, बँगला तथा गुजराती में भी बीज का यही नाम है। परंतु इस फली के पौधे को हिंदी में कोरैया या कुड़ची, संस्कृत में कुटज या कलिंग, बँगला और अंग्रेजी में कुड़ची तथा लैटिन में राइटिया एटिडिसेंटेरिका (Wrightia antidysenterica) कहते हैं। तच

 परिचय 
इस पौधे की दो जातियाँ हैं- काली और श्वेत। ऊपर जिस पौधे का वर्णन किया गया है वह 'काली कोरैया' और उसके बीज 'कड़वा इंद्रजौ' कहलाते हैं। दूसरे प्रकार के पौधे को लैटिन में 'राइटिया टिंक्टोरिया' (Wrightia tinctoria) तथा उसके बीज को हिंदी में 'मीठा इंद्रजौ' कहते हैं। काला पौधा समस्त भारत में पाया जाता है।

काले पौधे की छाल, जड़ और बीज प्राचीन काल से अति उपयोगी ओषधि माने जाते हैं। छाल विशेष लाभदायक होती है। आयुर्वेदिक मतानुसार यह कड़वी, शुष्क, गरम और कृमिनाशक तथा रक्ततिसार, आमातिसार इत्यादि अतिसारों में बड़ी लाभदायक है। मरोड़ के दस्त के रोग में, जिसमें रक्त भी जाता है, इसे आशीर्वादस्वरूप कहा है। बवासीर के खून को भी बंद करती है। जूड़ी (मलेरिया), अँतरिया तथा मियादी बुखार में इसका सत्व, प्रमेह और कामला में शहद के साथ इसका स्वरस तथा प्रदर में इसका चूर्ण लोहभस्म के साथ देने का विधान है।

रासायनिक विश्लेषण से इसकी छाल में कोनेसीन, कुर्चीन और कुर्चिसीन नामक तीन उपक्षार (ऐल्कलॉएड) पाए गए है, जिनका प्रयोग ऐलोपैथिक उपचार में भी होता है।

आयुर्वेद के अनुसार इस पौधे की जड़ और बीज, अर्थात् इंद्रजौ में भी पूर्वोक्त गुण होते हैं। ये ग्राही होते हैं। ये ग्राही और शीतल तथा आँतों की ऐसी व्याधि में, जिसमें रक्त गिरने के साथ ज्वर भी रहता है, मट्ठे के साथ अति लाभदायक कहे गए हैं। स्तंभन के साथ इनमें आँव के पाचन का भी गुण होता है।

इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा औषधि के काम में नहीं आता।

 बाहरी कड़ियाँ
कुटज (इन्द्रजौ)

श्रेणी:औषधीय पादप
मीठा इन्द्रजौ

right|thumb|300px|मीठी इन्द्रयव
मीठा इन्द्रजौ या मीठी इन्द्रयव (Wrightia tinctoria) एक पादप है। इसे 'श्वेत कुटज' भी कहते हैं। इस जाति के श्वेत पौधे के फूलों में एक प्रकार की सुगंध होती है जो काले पौधे के फूलों में नहीं होती। श्वेत पौधे की छाल लाल रंग लिए बादामी तथा चिकनी होती है। फलियों के अंत में बालों का गुच्छा सा होता है। यह पौधा त्वचा विकार जैसे सोरायसिस फंगल संक्रमण की औषधि में उपयोगी है 

श्रेणी:पादप
रजनी राज़दान

श्रीमती रजनी राज़दान भारत के संघ लोक सेवा आयोग (यूपीएससी) की वर्तमान अध्यक्षा हैं। 16 अगस्त 2014 को आयोग के निवर्तमान अध्यक्ष प्रो॰ डी.पी. अग्रवाल ने उन्हें के रूप में पद और गोपनीयता की शपथ दिलाई।
 

श्रीमती राज़दान हरियाणा कैडर के 1973 बैच की आईएएस अधिकारी हैं। वे 19 अप्रैल 2010 को आयोग की सदस्य बनी थीं। यूपीएससी में आने से पूर्व वह सचिव, पेंशन एवं पेंशनभोगी कल्याण और प्रशासनिक सुधार तथा जन शिकायते विभाग में सचिव थीं। वे भारत सरकार और हरियाणा सरकार में विभिन्न महत्वपूर्ण पदों पर रही हैं।
 सन्दर्भ 

श्रेणी:हरियाणा के लोग
श्रेणी:जीवित लोग
श्रेणी:भारतीय प्रशासनिक सेवा अधिकारी
स्वामी सत्यमित्रानन्द गिरि

thumb|राष्ट्रपति श्री प्रणब मुखर्जी, स्वामी सत्यमित्रानंद गिरि को पद्म भूषण पुरस्कार प्रदान करते हुए, 08 अप्रैल, 2015 को नई दिल्ली में राष्ट्रपति भवन में एक सिविल इन्वेस्टीगेशन सेरेमनी में।
स्वामी सत्यमित्रानन्द गिरि जी (जन्म : १९ सितम्बर १९३२, मृत्युः २५ जून २०१९) एक आध्यात्मिक गुरु थे। उन्हें ज्योतिर्मठ पीठ के जगद्गुरु शंकराचार्य बनाया गया था, किन्तु १९६९ में उन्होंने इस पद को स्वेच्छा से त्याग दिया था। उन्होंने हरिद्वार में भारतमाता मन्दिर की स्थापना की।

 परिचय 
स्वामी सत्यमित्रानंद गिरि जी का जन्म 19 सिंतबर, 1932 को आगरा में हुआ था. लेकिन स्वामी सत्यमित्रानंद गिरि का परिवार उत्तर प्रदेश के सीतापुर का रहने वाला था. बचपन से ही स्वामी जी की रुचि संन्यास और अध्यात्म में थी. जिसकी वजह से उन्होंने अपना सांसारिक जीवन बहुत कम उम्र में त्याग दिया था. सांसारिक जीवन से संन्यास लेने से पहले लोग उऩ्हें अंबिका प्रसाद पांडेय के नाम से पहचानते थे.

 इन्हें भी देखें
 भारतमाता मन्दिर, हरिद्वार
 सत्यानन्द गिरि

 बाहरी कड़ियाँ
स्वामी सत्यमित्रानन्द गिरि का जालघर

श्रेणी:शंकराचार्य
राष्ट्रीय हरित प्राधिकरण अधिनियम, 2010

राष्ट्रीय हरित प्राधिकरण अधिनियम, 2010 द्वारा भारत में एक राष्ट्रीय हरित प्राधिकरण (नेशनल ग्रीन ट्रिब्यूनल) की स्थापना की गई है।नेशनल ग्रीन ट्रिब्यूनल , प्रयावरण मंत्रालय, भारत सरकार 18 अक्टूबर 2010 को इस अधिनियम के तहत पर्यावरण से संबंधित कानूनी अधिकारों के प्रवर्तन एवं व्यक्तियों और संपत्ति के नुकसान के लिए सहायता और क्षतिपूर्ति देने या उससे संबंधित या उससे जुड़े मामलों सहित, पर्यावरण संरक्षण एवं वनों तथा अन्य प्राकृतिक संसाधनों के संरक्षण से संबंधित मामलों के प्रभावी और त्वरित निपटारे के लिए राष्ट्रीय हरित अधिकरण की स्थापना की गयी। यह एक विशिष्ट निकाय है जो बहु-अनुशासनात्मक समस्याओं वाले पर्यावरणीय विवादों को संभालने के लिए आवश्यक विशेषज्ञता द्वारा सुसज्जित है। यह प्राधिकरण, सिविल प्रक्रिया संहिता (CPC), 1908 के अंतर्गत निर्धारित प्रक्रिया द्वारा बाध्य नहीं होगा, बल्कि नैसर्गिक न्याय के सिद्धांतों द्वारा निर्देशित किया जाएगा।
 
पर्यावरण संबंधी मामलों में अधिकरण का समर्पित क्षेत्राधिकार तीव्र पर्यावरणीय न्याय प्रदान करेगा तथा उच्च न्यायालयों में मुकदमेबाज़ी के भार को कम करने में सहायता करेगा। अधिकरण को आवेदनों या अपीलों के प्राप्त होने के ६ महीने के अंदर उनके निपटान का प्रयास करने का कार्य सौंपा गया है। शुरूआत में एनजीटी को पांच बैठक स्थलों पर स्थापित किया जाना है और यह स्वयं को अधिक पहुंचयोग्य बनाने के लिए सर्किट व्यवस्था का अनुपालन करेगा। अधिकरण की बैठक का मुख्य स्थान नई दिल्ली होगा और साथ ही भोपाल, पुणे, कोलकाता तथा चेन्नई अधिकरण की बैठकों के अन्य चार स्थल होंगे।

 संसद के कानून अधिनियम, राष्ट्रीय ग्रीन ट्रिब्यूनल एक्ट, 2010 को निम्नानुसार परिभाषित करता है,
  
"पर्यावरण से संबंधित किसी भी कानूनी अधिकार को लागू करने और            क्षति के लिए राहत और क्षतिपूर्ति सहित वनों और अन्य प्राकृतिक संसाधनों के पर्यावरण संरक्षण और संरक्षण से संबंधित मामलों के प्रभावी और शीघ्र निपटान के लिए राष्ट्रीय ग्रीन ट्रिब्यूनल की स्थापना के लिए एक अधिनियम व्यक्तियों और संपत्तियों और उनसे संबंधित मामलों के साथ या प्रासंगिक के लिए  है "|

 सन्दर्भ 

 बाहरी कड़ियाँ
प्राधिकरण की वेबसाइट

श्रेणी:पर्यावरणीय विधि
श्रेणी:भारतीय विनियामक
उपरोधी वाल्व

right|thumb|300px|कार्ब्युरेटर का योजनामूलक चित्र : (१) वायु का प्रवेश द्वार (२) पतले छिद्र (नॉजिल) से निकलता ईधन (पेट्रोल) (३) हवा (४) फ्लोट (५) पेट्रोल को बन्द करने वाला निडिल वाल्व (६) नॉजिल (७) उपरोधी वाल्व
right|thumb|300px|पूर्णत: बन्द उपरोधी वाल्व (ऊपर) तथा पूर्णतः खुली उपरोधी वाल्व (नीचे)

उपरोधी वाल्व (throttle) वह यांत्रिक युक्ति है जिसकी सहायता से किसी तरल का प्रवाह कम या अधिक किया जाता है। 

इंजन में जाने वाली गैस की मात्रा पर नियन्त्रण करके इंजन की शक्ति को कम या ज्यादा किया जा सकता है।

 अन्तर्दहन इंजन 
पेट्रोल से चलने वाले अन्तर्दहन इंजन के सिलिण्डर में प्रवेश करने वाले हवा की मात्रा को उपरोधी वाल्व के द्वारा नियंत्रित करके इंजन की शक्ति को नियंत्रित किया जाता है जिससे उसकी चाल घटायी-बढायी जाती है। हवा की मात्रा को नियंत्रित करने से प्रत्येक चक्र (साइकिल) में जलने वाली चार्ज (ईंधन + हवा का मिश्रण) की मात्रा नियंत्रित होती क्योंकि फ्युएल-इंजेक्टर या कार्ब्युरेटर ईंधन और हवा के अनुआत को लगभग नियत बनाये रखता है। मोटरगाड़ियों में जब चालक 'एक्सलेरेटर' या 'थ्रॉटिल पेडल' को दबाता है तो अन्ततः उससे उपरोधी वाल्व के माध्यम से इंजन की शक्ति नियंत्रित होती है।

श्रेणी:इंजन
हिदेकी तोजो

right|thumb|300px|हिदेकी तोजो
हिदेकी तोजो (東條 英機 ; 30 दिसम्बर 1884 – 23 दिसम्बर 1948) जापान के एक सैनिक अधिकारी और राजनीतिक नेता थे। इनका जन्म सन् १८८४ ईo में हुआ था। इंपीरियल मिलिटरी अकादमी में शिक्षा प्राप्त करने के पश्चात् इसकी नियुक्ति उप-लफ्टेनेंट के पद पर हुई। सन् 1919 में यह सहकारी सैनिक राजदूत बनकर बर्लिन गये। वहाँ से लौटने पर युद्धकार्यालय में इन्होने विभिन्न पदों का कार्यभार सँभाला। १९३७ में यह सशस्त्र पुलिस का कमांडर बनाया गया। इसी समय इसने मंचूरिया में क्वांतुंग सेना के कर्मचारियों के प्रधान का कार्यभार भी सँभाला। १९४० में इसे युद्धमंत्री और एक वर्ष बाद प्रधान मंत्री बनने का सौभाग्य प्राप्त हुआ।

७ दिसम्बर १९४१ को पर्ल हार्बर पर जापानी आक्रमण के पश्चात् तोजो ने आधिकारिक रूप से संयुक्त राज्य अमरीका के विरुद्ध युद्ध की घोषणा कर दी। प्रशांत महासागर के कई स्थानों पर जापानियों की हार हुई जिसके कारण तोजो ने अपने हाथ में अधिनायकीय अधिकार ले लिए और युद्धमंत्री तथा सैनिक कर्मचारी वर्ग के प्रमुख के कार्यों की देखभाल स्वयं करने लगे। मरियाना द्वीपसमूह पर अमरीका के सफल आक्रमण के परिणामस्वरूप जापानी सरकार इतनी निर्बल हो गई कि तोजो को कर्मचारीवर्ग के प्रमुख का पद त्याग देना पड़ा। १९४५ में जापान के औपचारिक आत्मसमर्पण के उपरांत तोजो ने आत्महत्या का प्रयास किया किंतु अस्पताल में उसकी जान बच गई। तदुपरांत उसे सैनिक अपराधी ठहराकर उस पर अभियोग चलाया गया और २३ दिसम्बर १९४८ को प्राणदंड दिया गया।

श्रेणी:जापान के प्रधानमंत्री
श्रेणी:द्वितीय विश्वयुद्ध
कायसाँ

right|thumb|300px
right|thumb|300px

कायसाँ (Caission /ˈkeɪsən/ or /ˈkeɪsɒn/) जलरोधी धारक संरचना (retaining structure) को कहते हैं जो सेतुओं के पाये (bridge pier) बनाने, कंक्रीट के बाँध बनाने या जलपोत की मरम्मत करने आदि के लिये प्रयुक्त होती है। इसका निर्माण इस तरह से किया जाता है कि इसके अन्दर घिरा जल पम्प द्वारा बाहर कर दिया जाता है जिससे एक जलरहित सूखा क्षेत्र काम करने के लिये उपलब्ध हो जाता है। 'कायसाँ' एक फ्रेंच शब्द है जिसका अर्थ है - 'बक्सा'।

 परिचय 
वास्तव में कायसँ एक प्रकार की धँसाई जानेवाली एक मंजूषा है, जिसका सिरा और पेंदा खुला रहता है एवं उसमें एक या एक से अधिक कूप या द्वार बने रहते हैं। यह सेतुस्तंभ, बंदरगाह, प्राचीर आदि के निर्माण में आधारतल का काम देता है और समुद्र तथा नदियों की तलहटी में नींव डालने के कार्य स्थल से पानी को दूर रखता है। मंजूषा तब तक धँसाई जाती है जब तक उसका पेंदा नींव में वांछित तल तक न पहुँच जाए। मंजूषा लकड़ी, इस्पात, पत्थर या कंक्रीट की बनाई जा सकती है। 

कायसाँ साधारणतया दो श्रेणियों में विभाजित किया जा सकता है, पहला खुला कायसाँ और दूसरा वायवीय कायसाँ। इसकी धँसान कूप में खुदाई या निष्कर्षण करके की जाती है। धँसाने के घर्षण के कारण अवरोध होता है जिसका, तल में पानी के फौवारे का उपयोग करके, निवारण किया जाता है। कुआँ खोदने या धँसाने में बालू, चिकनी मिट्टी, गोल पत्थर तथा सूक्ष्म बालू के स्तरों से गुजरना पड़ता है। कुएँ को सीधा धँसाने के लिए, ताकि वह किसी तरफ न बुझे और न अपने स्थान से ही हटे, पर्याप्त कौशल एवं अनुभव की आवश्यकता होती है। बहुधा कुएँ में अंत: और बहि: पार्श्व के निचले भाग में पानी के तल की दाब से नरम और हल्की धरती में दरार पड़ जाती है; अत: बालू बह जाता है और जलस्राव स्रोतों की भाँति हवा में ऊँचाई तक ऊठने लगता है जिससे उत्स्रुतकूप की दशा का भान होता है। इस कठिनाई को दूर करने के लिए बहुधा गोताखोरों द्वारा खुदाई कराई जाती है।

जहाँ पर जलयुक्त महीन कणवाली असंजंक (non-cohesive) मिट्टी के कारण उपर्युक्त ढंग से खुली धँसान कठिन या असंभव हो जाती है वहाँ पर वायवीय धँसान का सहारा लिया जाता है।

खुले कायसाँ के कुएँ शिखर और पेंदे में खुले रहते हैं। वायवीय कायसाँ की सतह से तल में एक कार्यवाही कक्ष रहता है जिसके पेंदे में वायुरोधक ढक्कन लगे रहते हैं। इन ढक्कनों में वायुबंद कक्ष रहते हैं या कक्ष से हवा को बाहर निकाले बिना बाहर आ सकती हैं। हवा की दाब इतनी रखी जाती है जो कायसाँ के बाहर के पानी के दाब के समकक्ष या समस्तरीय हो।

जब कायसाँ अपने स्थान तक पहुँच जाता है तब उसका तल साफ किया जा सकता है और उसे तैयार कर उसका निरीक्षण करके उसकी धारक्षमता का अनुमान लगाया जा सकता है।

वायवीय कायसाँ का सबसे महत्वपूर्ण अवयव वायुबंद कक्ष है जिसमें नियंत्रित ढंग से आवागमन की व्यवस्था रहती है। संपीड़ित वायु में, विशेषत: शरीर से दुर्बल व्यक्तियों का, प्रवेश संकटप्रद होता है। जब वायु की दाब अधिक हो तो वायु की दाब बिना कम किए संपीड़ित वायु से निकलना भी संकटप्रद है। इससे शरीर के ऊतकों तथा रक्त में बुलबुले बन सकते हैं, रक्तस्राव, ऐंठन, लकवा या मृत्यु तक हो सकती है। इसलिए वायवीय धँसान एक सौ दस फुट से अधिक गहराई के लिए नहीं करनी चाहिए। इससे अधिक गहराई के लिए खुली धँसान ही संभवत: अधिक उपयुक्त है। 

श्रेणी:सिविल इंजीनियरी
कायोत्सर्ग

right|thumb|300px|कायोत्सर्ग की खड़ी मुद्रा में भगवान बाहुबली
कायोत्सर्ग (जैन प्रकृत : काउस्सग्ग) एक यौगिक ध्यान की मुद्रा का नाम है। अधिकांश तीर्थंकरों को कायोत्सर्ग या पद्मासन मुद्रा में ही दर्शाया जाता है|

 परिचय 
दिगम्बर मुनि के ये 'षड् आवश्यक' कार्य हैं : 
 सामयिक, संस्तव, वंदना, प्रतिक्रमण, प्रत्याख्यान और कायोत्सर्ग। 
कायोत्सर्ग का शब्दार्थ 'शरीर के ममत्व का त्याग' है। जैन ग्रन्थ, मूलाचार (अध्याय ७, गा. १५३) के अनुसार इसका लक्षण (परिभाषा) है— पैरों में चार अंगुल का अंतराल देकर खड़े हों, दोनों भुजाएँ नीचे को लटकती रहें और समस्त अंगों को निश्चल करके यथानियम श्वास लेने (प्राणायाम) पर कायोत्सर्ग होता है। इस प्रकार कायोत्सर्ग ध्यान की शारीरिक अवस्था (समाधि) का पर्यायवाची है, जैसे 'जिन सुथिर मुद्रा देख मृगगन उपल खाज खुजावते' से स्पष्ट है। संकल्प-विकल्प-रहित आंतरिक थिरता को ध्यान (आत्मकायोत्सर्ग) कहा है। अपराधरूपी व्रणों के भैषजभूत कायोत्सर्ग के दैनिक, मासिक आदि अनेक भेद हैं। उत्कृष्ट कायोत्सर्ग एक वर्ष तक तथा जघन्य अंतर्मुहूर्त (एक क्षण से लेकर दो घड़ी के पहिले तक) होता है।

 सन्दर्भ 

 सन्दर्भ सूची 

श्रेणी:योग
श्रेणी:जैन दर्शन
अभिकेन्द्रीय बल

जब कोई वस्तु किसी वृत्ताकार मार्ग पर चलती है, तो उस पर कोई एक वृत्त के केंद्र  पर बल कार्य करता है, इस बल को अभिकेंद्रीय बल कहते हैं। 
इस बल के अभाव में वस्तु वृत्ताकार मार्ग पर नहीं चल सकती है। 
यदि कोई m द्रव्यमान का पिंड v से r त्रिज्या के वृत्तीय मार्ग पर चल रहा है तो उस पर कार्यकारी वृत्त के केंद्र की ओर आवश्यक अभिकेंद्रीय बल f=mv2/r होता है।

किसी पिण्ड के तात्क्षणिक वेग के लम्बवत दिशा में गतिपथ के केन्द्र की ओर लगने वाला बल अभिकेन्द्रीय बल (Centripetal force) कहलाता है। अभिकेन्द्र बल के कारण पिण्ड वक्र-पथ पर गति करती है (न कि रैखिक पथ पर)। उदाहरण के लिये वृत्तीय गति का कारण अभिकेन्द्रीय बल ही है।
right|thumb|350px|

जहाँ:
 अभिकेंद्रीय त्वरन है,
 वेग का परिमाण (magnitude) है,
 पथ की वक्रता त्रिज्या है,
 स्थिति सदिश है,
 त्रिज्य सदिश है,
 कोणीय वेग है।

न्यूटन के गति के द्वितीय नियम के अनुसार यदि कहीं कोई त्वरण है तो त्वरण की दिशा में बल अवश्य लग रहा होगा। अतः यदि m द्रव्यमान का कण एकसमान वृत्तीय गति कर रहा हो तो उस पर लगने वाले अभिकेन्द्रीय बल का मान निम्नलिखित सूत्र द्वारा दिया जायेगा:

श्रेणी:बल
श्रेणी:घूर्णन
इलेक्टोन नाभिक के चारों ओर अभिके्न्दीय बल के कारण चक्कर लगाते है !
रैखिक गति

रैखिक गति या सरल रैखिक गति एक सरल रेखा के साथ एकायामी गति है, और इसलिए गणितीय रूप से केवल एक अवकाशीय विमा का प्रयोग करके वर्णित किया जा सकता है। रैखिक गति दो प्रकार की हो सकती है: समान रैखिक गति, निरन्तर वेग (शून्य त्वरण) के साथ; और असमान रैखिक गति, परिवर्ती वेग (अशून्य त्वरण) के साथ। एक रेखा के साथ एक कण (एक बिन्दु जैसी वस्तु) की गति को उसकी स्थिति x द्वारा वर्णित किया जा सकता है, जो कि t (समय) के साथ बदलता रहता है। रैखिक गति का एक उदाहरण एक ऐथलीट है जो सीधे पथ के साथ 100 मीटर की दूरी पर दौड़ रहा है। 

रेखीय गति सभी गतियों में सबसे मूलभूत है। न्यूटन के गति के प्रथम नियम के अनुसार, जिन वस्तुओं पर किसी भी शुद्ध बल का अनुभव नहीं होता है, वे निरन्तर वेग के साथ एक सीधी रेखा में तब तक चलती रहेंगी जब तक कि वे एक शुद्ध बल के अधीन न हों। प्रतिदिन की परिस्थितियों में, गुरुत्वाकर्षण और घर्षण जैसे बाह्य बल किसी वस्तु को उसकी गति की दिशा परिवर्तन का कारण बन सकते हैं, जिससे उसकी गति को रैखिक के रूप में वर्णित नहीं किया जा सकता है।

रैखिक गति की तुलना सामान्य गति से किया जा सकता है।  सामान्य गति में, एक कण की स्थिति और वेग को सदिशों द्वारा वर्णित किया जाता है, जिसमें एक परिमाण और दिशा होती है  रेखीय गति में, तन्त्र का वर्णन करने वाले सभी सदिशों की दिशा समान और स्थिर होती है, जिसका अर्थ है कि वस्तुएँ एक ही अक्ष के साथ चलती हैं और दिशा नहीं बदलती हैं। इसलिए ऐसी तन्त्रों के विश्लेषण को शामिल सदिशों के दिशा घटकों की उपेक्षा करके और केवल परिमाण के साथ व्यवहार करके सरल बनाया जा सकता है।
 नियत त्वरण युक्त रैखिक गति के समीकरण 
right|thumb|300px|नियत त्वरण के अन्तर्गत रैखिक गति में त्वरण, वेग एवं विस्थापन का समय के सापेक्ष ग्राफ

यदि कोई पिण्ड एक नियत त्वरण (परिमाण एवं दिशा दोनों नियत) के अन्तर्गत रैखिक गति कर रहा हो तो उसका त्वरण, वेग, विस्थापन तथा समय को आपस में जोड़ने वाले गति के समीकरण नीचे दिये गये हैं।

जहाँ,
 आरम्भिक वेग है,
 अन्तिम वेग है,
 त्वरण है,
 विस्थापन है,
 समय है।

 सन्दर्भ 

 इन्हें भी देखें
 गति के समीकरण
 वृत्तीय गति

श्रेणी:रैखिक गति
वृत्तीय गति

भौतिकी में, वृत्तीय गति एक वृत्त की परिधि के साथ किसी वस्तु की गति या एक वृत्ताकार चाप के साथ घूर्णन है। यह एकसमान हो सकता है, एकसमान घूर्णन दर और एकसमान स्पर्शरेखीय चाल के साथ, या परिवर्तित घूर्णन दर के साथ असमान हो सकता है। त्रिविम पिण्ड के एक स्थिराक्ष के परितः घूर्णन में इसके भागों की वृत्तीय गति शामिल होती है। गति के समीकरण किसी पिण्ड के संहति-केन्द्र की गति का वर्णन करते हैं, जो घूर्णन अक्ष से एकसमान दूरी पर रहता है। वृत्तीय गति में, पिण्ड और उसकी सतह पर एक स्थिर बिन्दु के मध्य की दूरी एकसमान रहती है, अर्थात, पिण्ड को दृढ़ माना जाता है।

वृत्तीय गति के उदाहरणों में शामिल हैं: एक कृत्रिम उपग्रह जो एक स्थिरौच्च्य पर पृथ्वी की परिक्रमा करना, छत के पंखे के ब्लेड हब के परितः घूर्णन, एक कार दौड़ में वक्र के माध्यम से घूम रही है ट्रैक, एकसमान चुम्बकीय क्षेत्र के लम्बवत् चलने वाला एक इलेक्ट्रॉन, और एक तन्त के भीतर घूमने वाला गियर।

चूँकि वस्तु का वेग सदिश लगातार दिशा बदल रहा है, गतिमान वस्तु अभिकेन्द्रीय बल द्वारा घूर्णन के केन्द्र की दिशा में त्वरण से गुजर रही है। इस त्वरण के बिना, वस्तु न्यूटन के गति नियमों के अनुसार एक सरल रैखिक गति करेगी।

एकसमान वृत्तीय गति
thumb|कोणीय वेग ω पर एकसमान वृत्तीय गति में वेग v और त्वरण a;  गति स्थिर है, किन्तु वेग सदा कक्षा की स्पर्शरेखा है; त्वरण में निरन्तर परिमाण होता है, किन्तु सदा घूर्णन के केन्द्र की ओर संकेत करता है।

भौतिकी में, एकसमान वृत्तीय गति, स्थिर गति से एक वृत्ताकार पथ पर चलने वाले पिण्ड की गति का वर्णन करती है। चूँकि पिण्ड वृत्तीय गति का वर्णन करता है, घूर्णन अक्ष से इसकी दूरी हर समय स्थिर रहती है। यद्यपि पिण्ड की गति स्थिर है, इसका वेग स्थिर नहीं है: वेग, एक सदिश राशि, पिण्ड की गति और इसकी गति की दिशा दोनों पर निर्भर करती है। यह परिवर्तित वेग एक त्वरण की उपस्थिति को इंगित करता है; यह अभिकेन्द्रीय त्वरण निरन्तर परिमाण का है और हर समय घूर्णन अक्ष की ओर निर्देशित होता है। यह त्वरण अभिकेन्द्रीय बल द्वारा निर्मित होता है जो परिमाण में भी स्थिर होता है और घूर्णन अक्ष की ओर निर्देशित होता है।
भौतिक राशियाँ और सूत्रसमूह
thumb|एकसमान वृत्तीय गति के लिए सदिश सम्बन्ध; सदिश ω घूर्णन को दर्शाता है जो कक्षा के तल के लम्बवत् है।
कोणीय स्थिति (θ): सन्दर्भ रेखा के साथ त्रिज्या सदिश द्वारा बनाया गया कोण।
कोणीय विस्थापन: कोणीय स्थिति में परिवर्तन:
कोणीय वेग: कोणीय विस्थापन में परिवर्तन: 
कोणीय त्वरण: कोणीय वेग में परिवर्तन 

 इन्हें भी देखें
 रैखिक गति
 अभिकेन्द्रीय बल

श्रेणी:वृत्तीय गति
श्रेणी:घूर्णन
संदर्भ
गन्ने का रस

right|thumb|300px|गन्ने का रस
right|thumb|300px|हाथ से चलायी जाने वाली गन्ना पेरने की एक छोटी मशीन
गन्ने को पेरने (दबाने से) गन्ने का रस निकलता है। दक्षिण एशिया, दक्षिण-पूर्व एशिया, मिस्र, लैटिन अमेरिका और ब्राजील आदि में यह पेय के रूप में प्रयुक्त होता है। गन्ने के रस से गुड़ और चीनी भी बनती है।

गन्ने का रस निकालने के लिये गन्ने को (छिलका निकालकर या बिना छिलका निकाले) एक कोल्हू (मिल) में पेरा (क्रश किया) जाता है। फिर इसे छान कर उसमें बर्फ डालकर व नमक मसाला डालकर पिया जाता है। यह पीलिया के रोगी को फायदा करता है। यह स्वाद में मीठा होता है।

श्रेणी:भारतीय पेय
वैष्णवी महन्त

वैष्णवी महन्त एक अभिनेत्री हैं, इन्हें लोकप्रिय टीवी सीरिअल शक्तिमान में गीता विश्वास की भूमिका के लिए अधिक जाना जाता हैं।An Interview with Vaishnavi Mahant.  12 अक्टूबर 2001. Accessed 1 फ़रवरी 2011.

धारावाहिक
 टशन-ए-इश्क़ - लीला तनेजा

 सन्दर्भ 

 बाहरी कड़ियाँ
 
वैष्णवी महन्त

श्रेणी:अभिनेत्री
श्रेणी:कलाकार
श्रेणी:जीवित लोग
श्रेणी:मुंबई के लोग
श्रेणी:1974 में जन्मे लोग
ज्यार्जी प्लेखानोव

right|thumb|300px|मार्क्सवादी सिद्धान्तकार ज्यार्जी प्लेखानोव
ज्यार्जी वैलेन्तिनोविच प्लेखानोव (Georgi Plekhanov ; रूसी : Гео́ргий Валенти́нович Плеха́нов; IPA: [ɡʲɪˈo̯rɡʲɪ(j) vəlʲɪn̩ˈtʲin̩əvʲɪt͡ɕ plʲɪˈxãn̩əf]; 29 नवम्बर 1856 – 30 मई 1918) रूस के क्रांतिकारी एवं मार्क्सवादी सिद्धान्तकार थे। वे रूस के सामाजिक लोकतांत्रिक आन्दोलन के प्रणेता थे और रूस के उन प्रथम गिने-चुने बुद्धिजीवियों में से थे जिन्होने अपने 'मार्क्सवादी' कहा। 

अपने जीवनकाल में प्लेखानोव ने नरोदवाद से मार्क्सवाद तक की और फिर बोल्शेविक-विरोघ से क्रांति विरोघ तक की यात्रा की। मजदूर क्रांति के विज्ञान को स्थापित करने एवं उसका प्रचार-प्रसार करने में उनका ऐतिहासिक योगदान रहा।

 बाहरी कड़ियाँ
प्लेखानोव: एक प्रखर मार्क्सवादी चिंतक 

श्रेणी:मार्क्सवादी सिद्धान्तकार
आर्यमान

thumb|right|कुछ इस प्रकार का हथियार "आर्यमान-ब्रह्माण्ड का योद्धा" में आर्यमान (मुकेश खन्ना) द्वारा इस्तेमाल में लाया गया था
आर्यमान-ब्रह्माण्ड का योद्धा एक भारतीय काल्पनिक सुपरहीरो पर आधारित टेलिविज़न धारावाहिक है। मुकेश खन्ना मुख्या भूमिका में हैं। इसके 91 एपिसोड दूरदर्शन नेशनल पर दिखाये गये।

 सन्दर्भ 

 बाहरी कड़ियाँ
 Aaryaman- Brahmand Ka Yoddha (2003) IMDb

श्रेणी:दूरदर्शन
श्रेणी:सुपर हीरो
अलेक्सांदर स्क्र्याबिन

right|thumb|300px|रूसी संगीतकार अलेक्सांदर स्क्र्याबिन
अलेक्सांदर स्क्र्याबिन (Alexander Nikolayevich Scriabin ; रूसी : Алекса́ндр Никола́евич Скря́бин, रूसी उच्चारण : [ɐlʲɪˈksandr nʲɪkəˈlaɪvʲɪtɕ ˈskrʲæbʲɪn] ; 6 जनवरी 1872 – 27 अप्रैल) रूस के संगीतकार एवं पियानोवादक थे।

 बाहरी कड़ियाँ
महान रूसी संगीतकार अलेक्सांदर स्क्र्याबिन 

श्रेणी:संगीतकार
जूनियर जी

जूनियर जी दूरदर्शन पर प्रसारित होने वाला एक लोकप्रिय टीवी सीरियल था, वाइड अन्गेल मीडिया के बैनर टेल एक सौ छप्पन कडियो वाले इस धारावाहिक के निर्माता अनीस अर्जुन देव हैं।

फंटेंसी और मैजिक के हैरतंगेज़ कारनामो से सजी इस धारावाहिक की कहानी १२ साल के लड़के गौरव के इर्द-गिर्द घुमती है। एक घटनाक्रम में वो अपने माता-पिता को खो देता है। जूनियर जी उसके शहर में पाप के पुजारी जादूगर फ्युमान्चो का गौरव द्वारा विनाश करने की कहानी हैं।

 सन्दर्भ 

 बाहरी कड़ियाँ
 * यूट्यूब पर जूनियर जी 

श्रेणी:दूरदर्शन
श्रेणी:सुपर हीरो
सुपर हीरो

thumb|230px|सुपर हीरो
सुपर हीरो () सामान्यतः ऐसा माना जाता हैं कि उनके पास दैवीय अथवा असामान्य व अद्भुत शक्तियां होती हैं, जो लोगो और समाज की भलाई के लिए काम करता हैं।Superhero सिनेमा जगत में यह काफी प्रचलित हैं। इन्हें फ़रिश्ता भी कहा जा सकता हैं।

 सुपर हीरो 
 आयरन मैन
 स्पाइडर मैन‎
 कैप्टन अमेरिका
 सुपरमैन
 डेयरडेविल
 बैटमैन
 डोरेमोन
 भारतीय सुपर हीरो 
(हनुमान)
(छोटा भीम)
नागराज राज कॉमिक्स
सुपर कमांडो ध्रुव राज कॉमिक्स
नागराज
आर्यमान 
बालवीर 
फ्लाइंग जट्ट
जूनियर जी
रा.वन
क्रिश
शक्तिमान
तूफान

 सन्दर्भ 

श्रेणी:सुपर हीरो
जहाज़ी नहर

thumb|300px|वर्तमान समय में पनामा नहर की वीथिकाएँ
जहाज़ी नहर अथवा जलयान नहर () एक ऐसी नहर होती है जिसे जलयानों के आवागमन हेतु निर्मित किया जाता है। बहुधा ये नदियों अथवा झीलों से होकर बनाई जाती हैं।
 
इनके बनाने के प्रमुख कारणों में:

 एक लघु-पथ का निर्माण 
 स्थल-अवरुद्ध भागों (समुद्रों अथवा झीलों) को जोड़ना 
 आतंरिक नगरों को नौगम्य मार्ग द्वारा खुले समुद्र से जोड़ना और 
 यातायात का अधिक लाभकारी और सुविधाजनक मार्ग निर्मित करना है।

 विश्व की प्रमुख जहाज़ी नहरें
नीचे विश्व की कुछेक प्रमुख नहरों को सारिणीबद्ध किया गया है:

नहर लम्बाई लॉक की गहराई विस्तार अवस्थिति टिप्पणी  श्वेत सागर-बाल्टिक सागर नहर      135m × 14.3 m × 3.5m   Russia  1933 में चालू; कुछ हिस्सा नदी को नहर के रूप में परिवर्तित कर, कुछ हिस्सा कृत्रिम और कुछ प्राकृतिक झीलों से होकर।
 इसकी कम गहराई बड़े जहाजों के आवागमन को सीमित करती है। राइन-मेन-डेन्यूब नहर      लॉक आयाम: 190m x 11.45m x 4m   Germany  1992 में चालू; राइन नदी और डेन्यूब नदी को जोड़ती है और इसी कारण उत्तरी सागर को काला सागर से जोड़ती है। स्वेज़ नहर    No locks, but  deep.   wide   Egypt  1869 में चालू; भूमध्य सागर को लाल सागर से जोड़ती है। वोल्गा-डॉन नहर      लॉक आयाम: 140m x 16.6m x 3.5m   Russia  
 1952 में चालू;, काला सागर, अज़ोव सागर और कैस्पियन सागरों को जोड़ती है। कील नहर      लॉक आयाम: 310m x 42m x 14m   Germany  1895 में चालू; उत्तरी सागर को बाल्टिक सागर से जोड़ती है। Houston Ship Channel       wide   USA  हॉस्टन, टेक्सास को मैक्सिको की खाड़ी से जोड़ती है। पनामा नहर      लॉक आयाम: 320m x 33.53m x 25.9 m   Panama  
 1914 में चालू; Links the Caribbean Sea to the Pacific Ocean से जोड़ती है। डेन्यूब-काला सागर नहर      lock dimensions: 138m x 16.8m x 5.5m   Romania  1984 में चालू; Links the Danube to the Black Sea से जोड़ती है। मानचेस्टर नहर      लॉक आयाम: 170.68m x 21.94m x 8.78m   UK  1894 में चालू; मानचेस्टर को आयरिश सागर से जोड़ती है। वेलैंड नहर      लॉक आयाम: 225.5m x 23.8m x 8.2 m   Canada  1931 में चालू; इरी झील को ओंटेरियो झील से जोड़ती है और यह सेंट लॉरेंस समुद्रपथ का हिस्सा है।  सेंट लॉरेंस समुद्रपथ      लॉक आयाम: 225.5m x 2.3m x 8.2 m  Canada USA  मॉन्ट्रियल शहर को सुपीरियर झील से जोड़ती है। चीन की महान नहर    NA  NA  China बीजिंग शहर को हांगझाऊ से जोड़ती है। सातवीं सदी में निर्मित।

 इन्हें भी देखें
 पनामा नहर
 स्वेज़ नहर
 कील नहर

 सन्दर्भ 

 बाहरी कड़ियाँ
Famous Ship Canals and Waterways
World Canals

श्रेणी:जहाज़ी नहर
श्रेणी:जलमार्ग
श्रेणी:समुद्री यातायात
अलेक्सांदर द्वितीय

right|thumb|300px|रूस का ज़ार अलेक्सान्दर द्वितीय
अलेक्सांदर द्वितीय (रूसी : Алекса́ндр II Никола́евич; १८१२ - १८८१) रूस का ज़ार (१८५५ से ८१) था। वह निकोलस प्रथम का ज्येष्ठ पुत्र था। 

 परिचय 
२ मार्च १८५५ को निकोलस प्रथम की जब सेवेस्तोपल में भारी पराजय के बाद मृत्यु हुई और जब क्रीमिया का युद्ध चल ही रहा था, यह रूस के सिंहासन पर बैठा। तुर्की से मिली पराजय ने सेना के संगठन और राज्य में आंतरिक सुधार की आवश्यकता को अनिवार्य कर दिया था। यद्यपि अलेक्सांदर स्वभाव से कोमल था, तथापि कम सहिष्णु और प्रतिगामी था। इतिहास में यह 'मुक्तिदाता' और 'महान् सुधारों का युगप्रवर्तक' के नाम से प्रसिद्ध हुआ। मुक्ति कानून द्वारा उसने एक करोड़ भूदासों को स्वाधीन कर दिया, काश्तकारों को बिना मुआवजा दिए वैयक्तिक स्वाधीनता दे दी। १८६४ में जिला और प्रांतिक कौंसिलों (जेम्सहस) की और १८७० में निर्वाचित नगरपालिकाओं की स्थापना हुई। इसी काल स्थानीय स्वायत्तशासन का विकास, न्याय के कानूनों में संशोधन, जूरीप्रणाली का प्रारंभ और शिक्षाप्रणाली में संशोधन हुआ। सैनिक शिक्षा अनिवार्य की गई।

रूस की औद्योगिक क्रांति का आरंभ अलेक्सांदर द्वितीय के शासनकाल में ही हुआ। व्यवसाय और रेलवे का विस्तार हुआ। काकेशस पर आधिकार जम गया। मध्य एशिया में रूस के राज्यविस्तार से रूस और ब्रिटेन के संबंधों में तनाव आ गया।

किंतु अलेक्सांदर के शासनसुधार प्यासे के लिए ओस के समान थे। क्रांतिकारी दल इससे संतुष्ट नहीं था। उसकी शक्ति बराबर बढ़ती गई। उसी मात्रा में ज़ार भी प्रतिक्रियावादी होता गया और जीवन के पिछले सालों में उसका प्रयत्न अपने ही सुधारों को व्यर्थ करने में लगा। १८६३ में पोलैंड से विद्रोह हुआ जो क्रूरतापूर्वक कुचल दिया गया। तुर्की से १८७७ में पुन: युद्ध छिड़ गया। सुदूर पूर्व में आमूर नदी की घाटी का प्रदेश ब्लादीवोस्तक तक (१८६०) और जापान से सखालिन तक (१८७५) लेने में ज़ार भी सफल हुआ।

नारादनाया वोल्या नामक वामपंथी आतंकवादी संगठन द्वारा १३ मार्च १८८१ को सेंट पीटर्सबर्ग में जमीन के नीचे बम रखकर ज़ार अलेक्सांदर की हत्या कर दी गई।

 इन्हें भी देखें
नारादनाया वोल्या

श्रेणी:रूस का इतिहास
हॉर्न अंतरीप

thumb|350px|हॉर्न अंतरीप
thumb|350px|right|हॉर्न अंतरीप के आसपास के द्वीप दक्षिण अमेरिका और अंटार्कटिका के बीच

हॉर्न अंतरीप () तिएर्रा देल फ़ुएगो द्वीप समूह का दक्षिणतम बिंदु है। यह डार्क पारपथ की उत्तरी सीमा बनाता है।

 सन्दर्भ 

श्रेणी:अंतरीप
श्रेणी:दक्षिण अमेरिका प्रशान्त महासागर की पेटी का भाग (ज्वालामुखी)
निकारागुआ नहर

thumb|350px|निकारागुआ नहर के प्रस्तावित मार्ग (लाल रंग)(2013); पनामा नहर (नीले रंग से)

निकारागुआ नहर या महान निकारागुआ नहर एक प्रस्तावित जहाज़ी नहर है जो निकारागुआ में बनाई जानी है और यह प्रशांत महासागर और (कैरेबियन सागर होकर) अटलांटिक महासागर को जोड़ने के लिये बनाई जानी है। इसके बनाने में चीन की कंपनी की सहायता ली जानी है। 

हालाँकि इसके बनाये जाने से होने वाले पर्यावरणीय नुकसान और इसकी आर्थिक लागत को लेकर इसकी उपादेयता पर कई प्रश्नचिह्न भी खड़े किये गये हैं।क्या दूसरी पनामा नहर की ज़रूरत है? , रेडियो रूस, (अभिगमन तिथि 25-08-2014)।

 सन्दर्भ 

श्रेणी:जहाज़ी नहर
श्रेणी:जलमार्ग

श्रेणी:मध्य अमेरिका
कील नहर

thumb|450px|कील नहर का नक्शा

कील नहर (, शाब्दिक अर्थ- "उत्तर-[से]-बाल्टिक सागर नहर"), जिसे 1948 तक केसर विल्हेम नहर कहा जाता था एक  लम्बी जहाजी नहर है जो जर्मनी के श्लेश्विग होल्सटीन में स्थित है। यह विश्व की सबसे व्यस्ततम नहर है। कील नहर उत्तरी सागर को बाल्टिक सागर से जोड़ती है। खासकर यूरोप के व्यापार के क्षेत्र से भी ज्यादा महत्वपूर्ण है।

 सन्दर्भ  =  उत्तरी सागर और बाल्टिक सागर को कील नहर जोड़ती है 

श्रेणी:जहाज़ी नहर श्रेणी:जलमार्ग